Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 759/12/8811	Trebišov, 13.12.2012
EEČ : 2-69-471-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Obvinený ako zákonný otec si neplní svoju vyživovaciu povinnosť v mieste bydliska ani inde voči XXXXX, vyplývajúcu mu z ustanovenia § 62 Zákona o rodine č. 36/2005 Z. z., a to aj napriek tomu, že mu túto povinnosť uložil XXXXX zo dňa 06.10.2004, právoplatnosť dňa 25.04.2004, a to prispievať na výživu XXXXX mesačne sumou 16,60 € (500,- Sk), vždy do 25. dňa, toho ktorého mesiaca vopred do rúk matky, pričom si túto svoju povinnosť neplní od 01.06.2012 až doposiaľ, čím na výživnom dlhuje sumu vo výške 96,60 €.    
lebo zanikla trestnosť činu
Odôvodnenie:
	Uznesením policajného orgánu OO PZ Streda nad Bodrogom pod sp. zn. ČVS: ORP-1044/SB-TV-2012 zo dňa 24.11.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia. 

	Obvinený v priebehu skráteného vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom za obdobie od 01.06.2012 doposiaľ, vrátane mesiaca november 2012 vo výške 99,60 € uhradil k rukám matky dieťaťa peňažnými poštovými poukážkami zo dňa 19.10.2012 na sumu 80,- €, zo dňa 26.10.2012 na sumu 3,- € a zo dňa 05.12.2012 na sumu 17,- €.

	Uvedenú skutočnosť potvrdila vo svojej výpovedi aj matka dieťaťa p. XXXXX, v ktorej uviedla, že dlh na bežnom výživnom za žalované obdobie považuje za uhradený.

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto  uzneseniu   je prípustná   sťažnosť,  ktorú   možno  podať do troch dní  od jeho oznámenia na Krajskú prokuratúru v Košiciach,      prostredníctvom tunajšej prokuratúry. Sťažnosť má odkladný účinok.

JUDr. Valéria Kovalová
prokurátorka